Johann Andreas Danz

Johann Andreas DANZ (naskiĝinta la 1-an de februaro 1654 en Gotha-Sundhausen, mortinta la 20-an de decembro 1727 en Jena) estis germana teologo kaj orientalisto.

 Vivo 
Post la frekvento de la lernejo en Friedrichroda kaj de la gimnazio en Gotha li ekstudentis, post la akcepto de stipendio fare de la duko de Gotha, ĉe la universitato de Wittenberg. Tie li komencis studojn ĉe la filozofia fakultato kaj magistriĝis en 1676. Li ege interesiĝis pri orientalaj lingvoj kaj kontinue studonte iris al Hamburgo kie li renkontiĝis kun la renomita fakulo Esdras Edzard.

Tiel klerite li habilitiĝis, post nedaŭra restado ĉe la universitato de Lepsiko, kaj iĝis adjunkto ĉe la Universitato de Jena. De tie li faris la kutiman studvojaĝon tra Nederlando kaj Anglio. Reveninte al Jena li ekprofesoris por orientalaj lingvoj en la 1685-a jaro. Tamen la instruado de lingvoj ne tute kontentigis lin kaj, post doktoriĝo en teologio en 1710, li transprenis la saman jaron katedron profesoran de teologio. En tiu ĉi funkcio li restis ĝis la morto.

Kiel elstara scienculo li eldonis gramatikon de la hebrea lingvo kaj intencis pliperfektigi la lingvostudojn. Sekve diversaj terminoj estis de li, kiuj tamen pli malfaciligis la studon de la hebrean... Tamen li famiĝis pro siaj akademiaj skribaĵoj, ekz. per priskribo de aferoj el la malnovhebrea tempo. Kiel evangelia tradiciema homo li ne evoluigis novan ekzegezon.

 Verkoj 
 Nucifrangibulum, Jena 1686 (samloke 2-a eldono en 1696 kaj sub la titolo: Literator Ebraeo-Chaldaeus… 1696)
 Interpres hebraeo chaldaicus, 1696, 1755, 1773 deutsch 1757, Leipzig 1780
 Aditus Syriae reclusus compendiuse ducens ad plenam linguae syriacae antiochenae seu maroniticae cognitionem, Jena 1689, Frankfurt 1765
 De cura Iudeaorum in conquirendis proselytis, Jena 1688
 De Hebraeorum re militari 1690
 Baptismus proselytorum judaicus e monumentis hebraeo-talmundicis erutus, 1699

 Eksteraj ligiloj 

Biografio ĉe ADB

Kategorio:Germanaj teologoj
Kategorio:Germanaj orientalistoj
Kategorio:Akademianoj
Kategorio:Homoj rilataj al Gotha
Kategorio:Homoj rilataj al Jena